***Anexa nr. 3 la adresa nr. 658/146587\_POCU/24.11.2022 Anexa nr. 3.a)***

**Condițiile**

**de înscriere a cadrelor didactice, în calitate de formabili, la programul**

***PROF III – Management educațional în context mentoral****,*

Pentru participarea la programul de formare, cadrele didactice trebuie să îndeplinească următoarele condiții:

**1. Condiții generale de înscriere**

1. În calitate de formabil, un cadrul didactic poate participa la un singur program de formare în cadrul proiectului *PROF.*

*Ex.:* Un cadru didactic care a avut calitatea de formabil în programul *PROF I/PROF II*, nu se poate înscrie, în programul *PROF III/PROF IV*.

1. În situația în care un cadru didactic îndeplinește atât condițiile de înscriere la *PROF III*, cât și condițiile de înscriere la *PROF IV*, trebuie să opteze pentru unul dintre cele 2 programe.
2. Calificativul *Foarte bine,* obținut în anului școlar 2021-2022 sau în ultimul an de activitate didactică, în situațiile legal prevăzute pentru suspendarea contractului de muncă.

**2. Condiții specifice de înscriere**

Dintr-o unitate de învățământ preuniversitar participă la formare următoarele categorii de cadre didactice:

1. director și/sau director adjunct - numai pentru unitățile de învățământ de nivel liceal și preșcolar (minimum o persoană);
2. responsabil și/sau membru al *Comisiei pentru mentorat didactic și formare în cariera didactică – CMDFCD –* pentru toate unitățile de învățământ preuniversitar, indiferent de nivelul de învățământ (minimum o persoană);
3. responsabil/coordonator comisie – numai pentru comisiile cu atribuții privind organizarea și desfășurarea procesului didactic la nivelul unității de învățământ, prevăzute de ROFUIP *–* pentru toate unitățile de învățământ preuniversitar, indiferent de nivelul de învățământ (minimum o persoană);
4. personal didactic de conducere, de îndrumare și de control care nu se regăsește în categoriile a)-c) și care este titular în învățământul liceal sau preșcolar.

Îndeplinirea condițiilor de înscriere se certifică de conducerea unității de învățământ preuniversitar, prin aprobarea situației centralizatoare (conform *anexei nr. 4.a*)) elaborate de *CMDFCD*, pe baza documentelor existente la nivelul unității de învățământ.

Notă

* În situația centralizatoare privind înscrierea cadrelor didactice la programul *PROF III*, se nominalizează numai persoanele care îndeplinesc **cumulativ** condițiile generale și care pot fi încadrate într-una dintre categoriile precizate la condițiile specifice prevăzute în prezenta anexă.
* La demararea activităților de formare, cadrul didactic completează documentele specifice de înscriere și o declarație pe proprie răspundere, cu privire la neparticiparea la un program de formare cu aceleași obiective, finanțat din fonduri structurale, în cadrul perioadei de referință pentru programul POCU. Documentele specifice de înscriere se solicită și se gestionează de către casele corpului didactic, partenere în proiect, furnizori ai programului *PROF III*.
* Pe parcursul desfășurării activităților de formare în cadrul programelor, nu sunt admise transferurile de la un program la altul.

***Anexa nr. 3 la adresa nr. 658/146587\_POCU/24.11.2022***

***Anexa nr. 3.b)***

**Condițiile**

**de înscriere a cadrelor didactice, în calitate de formabili, la programul**

***PROF IV – Coaching în procesul de predare-învățare-evaluare în context blended-learning****,*

Pentru participarea la programul de formare, cadrele didactice trebuie să îndeplinească următoarele condiții:

**1. Condiții generale de înscriere**

1. În calitate de formabil, un cadrul didactic poate participa la un singur program de formare în cadrul *proiectului PROF.*

*Ex.:* Un cadru didactic care a avut calitatea de formabil în programul *PROF I/PROF II*, nu se poate înscrie, în programul *PROF III/PROF IV*.

1. În situația în care un cadru didactic îndeplinește atât condițiile de înscriere la *PROF III*, cât și condițiile de înscriere la *PROF IV*, trebuie să opteze pentru unul dintre cele 2 programe.
2. Calificativul *Foarte bine,* obținut în anului școlar 2021-2022 sau în ultimul an de activitate didactică, în situațiile legal prevăzute pentru suspendarea contractului de muncă.

**2. Condiții specifice de înscriere**

Participă la formare următoarele categorii de cadre didactice:

1. personal didactic de predare din toate cele 529 unități de învățământ componente ale consorțiilor școlare de tip BPP, conform OME nr. 3654/12.04.2021 privind *înfiinţarea, organizarea şi funcţionarea bazelor de practică pedagogică* şi a notei nr. 22/POCU\_146587/2021, subsecventă ordinului, elaborată de Ministerul Educaţiei, privind *avizarea listei BPP – unităţi de învăţământ preuniversitar care vor funcţiona cu statut de consorţii şcolare pentru practica pedagogică şi mentorat didactic;*
2. personal didactic de predare din școlile de aplicație de nivel liceal, componente ale rețelei naționale a școlilor de aplicație, aprobată prin OME nr. 4523/2022 privind *aprobarea componenței rețelei naționale a școlilor de aplicație pentru anul școlar 2022-2023,* care nu se regăsesc în categoria precizată la lit. a);
3. personal didactic de predare din unități de învățământ - nivel liceal, altele decât cele precizate la lit. a) și b), distribuit pe arii curriculare.
4. profesori metodiști ai inspectoratului școlar județean/al municipiului București (în prima etapă a formării pentru disciplinele studiate la nivel liceal, în a doua etapă a formării pentru disciplinele aferente nivelului gimnazial și pentru nivelurile preșcolar și primar); înscrierea se realizează la unitatea de învățământ în care cadrul didactic este încadrat în anul școlar 2022-2023.

Îndeplinirea condițiilor de înscriere se certifică de conducerea unității de învățământ preuniversitar, prin aprobarea situației centralizatoare (conform *anexei nr. 4.b)*) elaborate de *CMDFCD*, pe baza documentelor existente la nivelul unității de învățământ.

Notă

* În situația centralizatoare privind înscrierea cadrelor didactice la programul *PROF IV*, se nominalizează numai persoanele care îndeplinesc **cumulativ** condițiile generale și care pot fi încadrate într-una dintre categoriile precizate la condițiile specifice prevăzute în prezenta anexă.
* În situația în care, conform deciziei de încadrare în anul școlar 2022-2023, cadrul didactic:
* este încadrat în mai multe unități de învățământ de nivel liceal, înscrierea se realizează într-o singură unitate de învățământ;
* este încadrat în mai multe unități de învățământ, de niveluri diferite (exemplu: gimnazial și liceal), înscrierea se face la unitatea de învățământ de nivel liceal;
* beneficiază de rezervarea catedrei/reducerea normei didactice, înscrierea se realizează numai la unitatea de învățământ în care este titular.
* La demararea activităților de formare, cadrul didactic completează documentele specifice de înscriere și o declarație pe proprie răspundere, cu privire la neparticiparea la un program de formare cu aceleași obiective, finanțat din fonduri structurale, în cadrul perioadei de referință pentru programul POCU. Documentele specifice de înscriere se solicită și se gestionează de către casele corpului didactic, partenere în proiect, furnizori ai programului *PROF IV*.
* Pe parcursul desfășurării activităților de formare în cadrul programelor, nu sunt admise transferurile de la un program la altul.